open-index/open-wikipedia-markdown huggingface dataset:
Marius Jovaiša

**Marius Jovaiša** (g. 1973 m. birželio 21 d. Vilniuje) – leidėjas, fotografas, keliautojas, dokumentinių filmų autorius, išgarsėjęs albumu „Neregėta Lietuva” parodas ir pristatymus.

Senelis Leonas Jovaiša (g. 1921 m.), pedagogas, VU profesorius. Tėvas Eugenijus Jovaiša (g. 1950 m.), archeologas, VPU profesorius, Lietuvos Mokslų Akademijos narys ekspertas. Motina Audronė Jovaišienė, tarnautoja. Sesuo Indrė Jovaišaitė-Blaževičienė.

## Biografija
1991 m. baigė Vilniaus 9-ąją vidurinę mokyklą. 1991–1995 m. Vilniaus pedagoginiame universitete studijavo istoriją.
1993 m. Vaxjo universitete (Švedija) baigė kompiuterių mokslus (duomenų tinklai ir saugumas).

1994-2008 m. reklamos agentūrų „Etnomedija”, „Etnora“, „MIA“ ir „Euro RSCG MIA“ vadovas, 2004–2008 m. Lietuvos reklamos biuro (reklamos savitvarkos organizacija) valdybos pirmininkas, 2005–2008 m. Lietuvos reklamos biuro Arbitražo komisijos pirmininkas, nuo 2008 m. UAB „Unseen Pictures“ direktorius. Organizavo „Neregėtos Lietuvos” parodas ir pristatymus Australijoje, Latvijoje, Estijoje, Lenkijoje, Vokietijoje, Ispanijoje, Airijoje, Argentinoje, JAV, Kanadoje ir kitose šalyse.

2001–2008 m. Lietuvos komunikacijos agentūrų asociacijos KOMAA valdybos pirmininkas.

Žmona Brigita Jovaišienė (g. 1976 m.), vadybininkė. Turi keturis vaikus.

## Svarbiausi darbai ir parodos
* 1991 m. knyga „Lietuvos istorijos konspektai“.
* 1991 m. knyga „Visuotinės istorijos konspektai“.
* 2006 m. Fotografijų albumas „Tranquilia“.
* 2007 m. Dokumentinis filmas „Namibija Lietaus našlė“.
* 2008 m. Fotografijų albumas „Neregėta Lietuva“ (konkurse „Password 2008“ pripažintas efektyviausia 2007 m. rinkodaros kampanija Lietuvoje).
* Lietuvos vardo tūkstantmečiui skirtas albumas „Neregėta Lietuva 2009“.
* 2009 m. „Neregėtos Lietuvos“ Tūkstantmečio ąžuolyno įkūrimas.
* 2010 m. Fotografijų albumas „Heavenly Belize“

**Asmeninės parodos**:
* 2005 m. „Pasaulio spalvos“, Vilnius, Lietuva.
* Albumo „Neregėta Lietuva“ parodos ir pristatymai – Vilnius, Melburnas (Australija), Varšuva (Lenkija), Talinas (Estija), Saragosa (Ispanija) Ryga (Latvija) Monahanas (Airija), 2008 m.
* Albumo „Neregėta Lietuva“ parodos ir pristatymai – Mendoza (Argentina); Čikaga ir Vašingtonas (JAV); Budapeštas, Vengrija), 2009 07 15 m.

## Apdovanojimai
* Vilniaus miesto mero padėka, 2008 m.
* LR aplinkos ministro padėka
* LR kultūros ministro padėka
* LR Ministro Pirmininko padėka
* Medalis už „Nuopelnus Lietuvai“ (LR Prezidento dekretu), 2009 m.

## Šaltiniai
Turgaus aikštė

**Turgaus aikštė** – neužstatyta miesto ar kaimo dalis, kurioje perkami ir parduodami įvairūs daiktai. Turgaus aikštės būdavo aktyvaus miestų gyvenimo dalis, centrai. Pasižymėjo savita architektūra. Dar ir šiais laikais turgaus aikštės kai kur yra centrinėje miesto dalyje, kur greta stovi rotušė, kitų savivaldos institucijų (pvz., pirklių organizacijų, prekybos rūmų) būstinės.
Vektoriaus norma

**Norma** – matematinė sąvoka, skaičiaus absoliutaus didumo ir vektoriaus ilgio apibendrinimas.

Norma yra funkcija, kiekvienam vektoriui iš vektorinės erdvės priskirianti realųjį skaičių, t.y,

: p: L \rightarrow \R,

tenkinanti aksiomas:

# p(\mathbf{x}) \ge 0, \forall \mathbf{x} \in L, p(\mathbf{x}) = 0 \Leftrightarrow \mathbf{x} = \mathbf{0}.
# p(\mathbf{x}+\mathbf{y}) \le p(\mathbf{x}) + p(\mathbf{y}), \forall \mathbf{x}, \mathbf{y} \in L.
# p(\alpha \mathbf{x}) = |\alpha| p(\mathbf{x}), \forall \alpha \in \R, \forall \mathbf{x} \in L.

Antroji aksioma vadinama trikampio nelygybe.

Matematinė konstrukcija, kuri nuo normos skiriasi tuo, kad jos reikšmė nenuliniam vektoriui gali būti lygi nuliui (netenkinanti antrosios aksiomos), vadinama pusnorme.

Vektoriaus *x* norma paprastai žymima

: \| \mathbf{x}\|.\,\!

## Šaltiniai
Androcentrizmas

**Androcentrizmas** ( – vyras) – asmens pasaulėžiūros tipas, kurio centrinis, pagrindinis elementas yra vyriška lytis ar tradiciškai vyrišku laikomas požiūris. Tokią pasaulėžiūrą turintis asmuo arba toks diskursas yra *androcentriškas*. Analogiška pasaulėžiūra, kai centriniu elementu laikoma moteriška lytis, vadinamas ginocentrizmu .

Androcentrizmo sąvokos autorė – Šarlotė Perkins Gilman, aprašiusi androcentriškas apraiškas visuomenėje bei iš to kylančias problemas savo 1911 m. knygoje *The Man-Made World; or, Our Androcentric Culture*. Pasak Perkins Gilman, vyriško tipo gyvenimo būdas ir pažiūros laikomos universaliomis, tuo tarpu moteriškos prilyginamos deviantinėms (socialine prasme nukrypusioms nuo normos).
Poaibis

**Poaibis** – aibės objektas, nusakomas taip: jei visi aibės Χ elementai yra ir aibės Υ elementai, tai Χ laikomas aibės Υ poaibiu.

Poaibiai pasižymi tranzityvumu: jeigu A \subseteq B ir B \subseteq C, tai A \subseteq C

## Šaltiniai
Tuščia aibė

Matematikoje **tuščia aibė** - aibė, kuri neturi nei vieno elemento.

Pavyzdžiui, sveikųjų skaičių nuo dviejų iki trijų aibė yra tuščia, nes tarp dviejų ir trijų nėra sveikojo skaičiaus.

## Žymėjimas
Tuščia aibė dažnai žymima simboliais \varnothing, \emptyset, \{ \}. Simbolis \varnothing kilęs iš lotyniškos raidės Ø, jo unikodas yra U+2205.

## Šaltiniai
Vittoriosa Stars FC

**Birgu „Vittoriosa Stars“** – Maltos futbolo klubas iš Birgu.

## Istorija

1936 m. prijungtas Vittoriosa Rangers klubas. 2022–2023 m. sezone rungtyniavo Challenge League (II) ir liko septynioliktoje vietoje. Po sezono iškrito į žemesnį divizioną.

## Pasiekimai

## Sezonai

|}

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarket
* Globalsportsarchive
* Foot.dk sezonai
Paola United FC

**Paolos „United“** – Maltos futbolo klubas iš Paolos.

## Istorija

## Pasiekimai

## Išnašos

## Nuorodos
* Foot.dk (sezonai)
KOMR Valletta

**Valetos KOMR** – buvęs Maltos futbolo klubas iš Valetos. Komandoje žaidė kariškiai.

## Istorija

## Pasiekimai

## Išnašos

## Nuorodos
* Foot.dk (sezonai)
Army Service Corps FC

**Army Service Corps FC** – buvęs Maltos futbolo klubas iš Valetos, kuriame žaidė britų armijos kariškiai.

## Istorija

## Pasiekimai

## Išnašos

## Nuorodos
* RSSSF: čempionai
* RSSSF: lentelės
Aleksejus Sudajevas

**Aleksejus Sudajevas** (; 1912 m. rugpjūčio 23 d. – 1946 m. rugpjūčio 17 d.) – tarybinis šaunamųjų ginklų konstruktorius, majoras.

Aleksejus Sudajevas gimė 1912 m. rugpjūčio 23 d. Simbirsko gubernijos Alatyrio mieste (dabartinė Čiuvašija). Jo tėvas Ivanas Nilovičius Sudajevas buvo Kazanės pašto ir telegrafo apygardos telegrafo mechanikas. 1924 m. jis mirė, palikdamas žmoną su sūnumi ir dviem dukromis. Aleksejui tuomet buvo 12 m.

1929 m. A. Sudajevas baigė proftechninę mokyklą ir pradėjo dirbti šaltkalviu.
1932 m. baigė Gorkio statybos technikumą (pramoninio transporto skyrius) ir pradėjo dirbti kelio ruožo techniku. 1932-34 m. pasirodė pirmieji jo išradimai – „Automatinis šaudymas kulkosvaidžiu, naudojant infraraudonuosius spindulius“ ir „Benzinmatis“.

1934 m. A. Sudajevas paimamas į Raudonąją Armiją, kur tarnavo geležinkelio kariuomenėje ir domėjosi ginklais.

Atitarnavęs įstojo į Gorkio industrinį institutą (dabar Nižnij Novgorodo valstybinis technikos universitetas), kuriame mokėsi 1936–1938 m. Tuo metu F. Dzeržinskio vardo Artilerijos akademijoje buvo įkurta ginklininkų mokykla, į kurią rinko studentus iš įvairių aukštųjų mokyklų, pasižymėjusiu polinkiu į išradimus ir konstravimą. Diplominį darbą „Rankinis 7,62 mm kulkosvaidis“ leitenantas Sudajevas apgynė puikiai, vokiečių kalba.

Baigęs Artilerijos akademiją Sudajevas gavo 3-io rango karo inžinieriaus laipsnį ir buvo paskirtas NIPSVO (*Научно – Исследовательский Полигон Стрелкового Вооружения* 'šaulių ginklų mokslo tirimasis poligonas'). Pirma Sudajevo užduotis buvo sukurti supaprastintą priešlėktuvinio pabūklo konstrukciją, kad juos būtų galima gaminti nespecializuotose gamyklose iš turimų medžiagų. Prasidėjus karui su Vokietija Pamaskvės gamyklose buvo gaminami Sudajevo konstrukcijos paprasti ir patikimi priešlėktuviniai pabūklai.

Vėliau Sudajevas užsiima šaulių ginklais ir 1942 m. poligoniniams bandymams pateikia savo konstrukcijos pistoletą-kulkosvaidį. Sudajevo pistoletas – kulkosvaidis šaudymo savybėmis buvo analogiškas PPD ir PPŠ, bet svėrė 2,5 kg mažiau, o jį gaminant reikėjo 2 kartus mažiau metalo ir 3 kartus – darbo. 1942 m. liepos 28 d. ginklas buvo priimtas į ginkluotę ir pavadintas PPS-42. Dar kiek patobulintas ginklas buvo pavadintas PPS-43.

1942 m. pabaigoje – 1943 m. birželį A. Sudajevas dirbo blokuotame Leningrade, kur buvo gaminami itin ekonomiški PPS. A. Sudajevas stebėjo PPS gamybą ir čia pat prastino konstrukciją.

Paskutiniais gyvenimo metais A. Sudajevas kūrė automatus, jo modelis buvo vadinamas AS.
A. Sudajevas mirė 1946 m., būdamas 34 metų. Palaidotas Maskvoje.

A. Sudajevas apdovanotas Valstybės premija ir Lenino ordinu.


File:PPS-43 Soviet 7.62 mm submachine gun.jpg|Garsusis Sudajevo pistoletas kulkosvaidis PPS-43
File:Могила конструктора-оружейника Алексея Судаева.JPG|A. Sudajevo kapas Vagankovo kapinėse (Maskva)
Sliema Rangers FC

**Slimos „Rangers“** – buvęs Maltos futbolo klubas iš Slimos. 1939 m. prisijungė prie Sliema Wanderers klubo.

## Istorija

1939 m. prisijungė Sliema Wanderers klubą.

## Pasiekimai

## Išnašos

## Nuorodos
* Foot.dk (sezonai)
Sula (reikšmės)

Žodis **sula** gali reikšti:
* sula – gėrimas iš medžių sulčių;
* Sula – upė Baltarusijoje;
* Sula – upė Ukrainoje;
* Sula – salų grupė Indonezijoje;
* Lucijus Kornelijus Sula – romėnų diktatorius.
Lietuva 2008 m. vasaros olimpinėse žaidynėse

**Lietuvos** sportininkai dalyvavo **[[2008 m. vasaros olimpinės žaidynės|2008 m. Vasaros olimpinėse žaidynėse]]** Pekine. Lietuvai iš viso atstovavo 71 sportininkas. Tai didžiausia nepriklausomos Lietuvos delegacija istorijoje.

## Medalininkai

## Akademinis irklavimas

## Badmintonas

## Baidarių ir kanojų irklavimas

**Sprintas**

## Boksas

## Buriavimas

## Dviračių sportas

### Plentas

**Vyrai**

**Moterys**

### Trekas

**Sprintas**

**Persekiojimas**

**Taškų lenktynės**

## Dziudo

## Gimnastika

### Sportinė gimnastika

;Moterys

## Imtynės

;Graikų-Romėnų

## Krepšinis

### Vyrų varžybos
;Preliminarus etapas
;Grupė A

;Atkrentamosios
;TOP 8
  **94** - 68  
;Pusfinalis
  86 - **91**  
;Bronzinis finalas
  75 - **87**  

## Lengvoji atletika

**Techninės rungtys**

**Bėgimai ir ėjimas**

**Kombinuotos rungtys**

## Plaukimas

**Vyrai**

**Moterys**

## Stalo tenisas

## Sunkioji atletika

## Šaudymas

## Šiuolaikinė penkiakovė

## Šaltiniai
* Rezultatai Olympedia svetainėje

## Nuorodos
* Oficialus olimpiados tinklalapis Lietuva olimpinėse žaidynėse (anglų, kinų, prancūzų k.)
* Olimpinių žaidynių portalas naujienos, informacija apie atletus, jų komandas, rezultatus, statistika, fotosiužetai, sportinių įvykių vaizdaraščiai, kita aktuali informacija
Wonderful Life

**Wonderful Life** - britų grupės Black singlas, išleistas 1986 m. ir perleistas 1987 m.

Tai melancholiška daina apie žmogaus vienišumą. Dainos vaizdo klipe vaizduojamas vokalistas Colin Vearncombe vaikštantis vienas pajūriu, o aplink jį - įvairūs žmonės. Dainos lyrinis veikėjas išgyvena skausmą dėl vienišumo ir trokšta draugo, tačiau nepaisant to, teigia jog gyvenimas nuostabus, ir neverta slėptis ar bėgti.

Po 1987 m. perleidimo daina *Wonderful Life* užėmė 1 vietą Austrijos, 2 vietą Vokietijos, Prancūzijos ir Šveicarijos, 8 vietą JK topuose. Dainą yra perdainavę TJ Davis, Ace of Base, Lara Fabian, Tina Cousins, Zucchero, Csézy. Daina naudota seriale *Queer as Folk*, Australijos, Prancūzijos televizijose.

## Nuorodos
* Dainos ''Wonderful Life'' videoklipas
* Dainos eilės
LR (reikšmės)

**LR** gali būti:
* Lietuvos Respublika (sutrump. **LR**);
* Lr – cheminio elemento laurencio sutrumpinimas;
* Liberijos – ISO 3166-1 standartu apibrėžtas šalies dviejų raidžių kodas;
* ISO 3166-2:LR – ISO 3166-2 standarto sudėtinė dalis apibrėžianti Liberijos padalijimą į regionus.
Jokūbaičiai (Šilalė)

**Jokūbaičiai** – kaimas Šilalės rajono savivaldybėje, 3 km į pietvakarius nuo Šilalės. Aukščiausia kaimo vieta – 107,4 m virš jūros lygio.

## Gyventojai

## Šaltiniai
Kadarės

**Kadarės** – kaimas Šilalės rajono savivaldybėje, 1 km į šiaurę nuo Pakasokio.

## Gyventojai

## Šaltiniai
Grenoblis

**Grenoblis** (Franko-Provensalio: *Grenoblo*) – miestas pietryčių Prancūzijoje, Ronos Alpių regione, Alpių kalnų papėdėje, prie Izero ir Drako upių santakos. Izero departamento centras. Svarbus transporto centras, veikia oro uostas, geležinkeliai ir automagistralės jungia su Lionu, Marseliu, Ženeva. Išplėtota elektronikos ir informatikos, plastikų, maisto pramonė, energetikos įrenginių gamyba.

Šiuo metu mieste veikia 3 universitetai (Žozefo Furjė, Pjero Mendeso, Stendalio) ir politechnikos institutas. Mokslinių tyrimų centras (atominės energetikos tyrimai). Grenoblis vadinamas Prancūzijos Alpių sostine ir yra populiarus kalnų turizmo centras. Dailės, Stendalio, Šiuolaikinio meno muziejai.

## Istorija
III a. Grenoblio vietoje buvo alobrogų gyvenvietė *Kularon*. 380 m. valdant romėnų imperatoriui Gracijanui pervadinta Gracianopoliu. Nuo IV a. vyskupijos centras. IX a. laikinai miestą užėmė arabai. 1339 m. įkurtas vienas seniausių Europoje Grenoblio universitetas. 1349 m. miestas atiteko Prancūzijai ir nuo to laiko buvo Dofinės provincijos sostine. Labai išsiplėtė XIX a.

Grenoblyje vyko 1968 m. žiemos olimpinės žaidynės, dešimtosios žaidynės. Šis renginys prisidėjo prie miesto modernizavimo, nes buvo pastatyta nauja infrastruktūra, įskaitant oro uostą, greitkelius, rotušę ir geležinkelio stotį. Jis taip pat paskatino netoliese esančių slidinėjimo kurortų, tokių kaip Šamrusas, Le Deu Alpes ir Vilard-de-Lans, augimą.

## Architektūra
Gotikinė XII–XIII a. Dievo Motinos katedra, XII a. Jėzuitų kolegija, XVI a. miesto rotušė, kelios bažnyčios. XX a. Grenoblio nacionalinis muziejus.

## Žymūs žmonės
Iš Grenoblio kilę arba čia gyveno šie žymūs Prancūzijos žmonės: egiptologas Jean-François Champollion, rašytojas Stendalis, lenktynininkas René Arnoux, matematikas Jean Baptiste Joseph Fourier, filosofas Jean-Jacques Rousseau.

## Universitetai

* Joseph Fourier universitetas (UGA)
* INPG

## Sportas
1968 m. Grenoblyje vyko X žiemos olimpinės žaidynės.
Mieste žaidžia Grenoble Foot 38 futbolo klubas.

## Miestų partnerystė

## Šaltiniai
Lilis

**Lilis** (, ) – miestas Prancūzijos šiaurėje, netoli sienos su Belgija, prie Diolio upės (Šeldės baseinas). Aukštutinės Prancūzijos regiono ir Šiaurės departamento sostinė. Kartu su metropolija (įeina Rubė, Turkuenas, Ipras, Turnė, Kortreikas, Mukronas) – virš 1 mln. gyventojų.

Tekstilės, chemijos, elektronikos, maisto pramonė. Mieste yra Lilio universitetas (įkurtas 1854 m.), veikia Lilio metropolitenas (pirmasis miesto metropolitenas be mašinistų), daug muziejų.

## Istorija

Pasak legendos miestas vardu *L’Isle* įkurtas 640 m. Rašytiniuose šaltiniuose minimas nuo 1066 m. Pagal Acheno mieste pasirašytą taikos sutartį, 1668 m. inkorporuotas į Prancūzijos karalystės sudėtį.

## Žymūs žmonės
* Charles de Gaulle (1890–1970), Prancūzijos prezidentas.

## Sportas

### Futbolas

* Lille OSC futbolo klubas;
* Pierre-Mauroy stadionas, talpinantis 50 186 -iūrovus;

Lilyje 1938 m. vyko III pasaulio futbolo čempionatas.

## Švietimas
* EDHEC Business School
* EPITECH
* ESME Sudria
* ISEG Marketing & Communication School
* IÉSEG School of Management
* ISG Business School
* SKEMA Business School
Dikembe Mutombo

**Dikembe Mutombo** (1966 m. birželio 25 d. – 2024 m. rugsėjo 30 d.) – buvęs Kongo Demokratinės Respublikos krepšininkas.

Ūgis 2,18 m, svoris 120 kg. Po 2007–2008 m. D. Mutombo tapo laisvuoju agentu ir mąstė apie pasitraukimą iš profesionalaus sporto, bet 2008 m. gruodžio 31 d. Houston "Rockets" komanda pranešė, kad pasirašė vienerių metų sutartį su D. Mutombo. 2009 m. NBA atkrintamose rungtynėse Portlande prieš Portlendo Trail Blazers patyrė labai sunkią kairiojo kelio traumą ir balandžio 23 d. pasitraukė iš profesionalaus krepšinio.

2024 m. rugsėjo 30 d. Mutombo mirė nuo smegenų vėžio.

## Apdovanojimai
* Keturis kartus tapo geriausiai besiginančiu NBA žaidėju (1995, 1997, 1998, 2001 m.)
* Užėmė antrą vietą, kaip geriausiai metimus blokuojantis žaidėjas (3,256)

## Išnašos

## Nuorodos
* nba.com puslapis apie žaidėją
* infobasket.lt puslapis apie žaidėją
Akvamu

**Akvamu** (*Akwamu*) – istorinė akanų valstybė Vakarų Afrikoje, Aukso krante (dabartinės Ganos teritorijoje).

Akvamu valstybės pirmtakė buvo Tvifo valstybė, egzistavusi į vakarus nuo Pra upės. Stiprėjant Denkirai šiaurėje, dalis Tvifo gyventojų XVII a. persikėlė per upę į rytus ir migravo tolyn, įgydami hegemoniją rytinėje Ganos pakrantėje.

Taip susikūrė Akvamu valstybė, kuri valdant karaliams *Ansa Saseraku* (XVII a.) sustiprėjo labiausiai. Jie valdė didžiulį pajūrio ruožą nuo Vidos (Vergų krante) iki Vinebos vakaruose. Taigi, jie valdė eve, ga ir efutu tautų žemes. 1693 m. Akvamu užėmė Danų koloniją Akroje – Osu pilį, kurią vėliau pardavė danams atgal.

XVIII a. pradžioje Akvamu tapo didžiausia valstybe Aukso krante. Tačiau 1730 m. ji beatsilaikė prieš naują augančią galybę Akimo valstybę, kurios gyventojai buvo kilę iš Adansės. Akimai nusiaubė Akvamu. Jos gyventojai buvo išstumti už Voltos upės, ir valstybė savo galybę prarado. 1734 m. baigėsi jų valdovų dinastija.

## Nuorodos
* Ganos tautos
Jakaičiai (Šilalė)

**Jakaičiai** – kaimas Šilalės rajono savivaldybėje, 2 km į šiaurės rytus nuo Tūbinių kaimo, vos piečiau autostrados . Aukščiausias kaimo taškas 172,5 m virš jūros lygio.

## Gyventojai

## Šaltiniai
Denkira

**Denkira** (*Denkyira*) – istorinė akanų valstybė Vakarų Afrikoje, Aukso krante (dabartinės Ganos teritorijoje). Iki 1720 m. vadinta **Agona**. Tuo pačiu pavadinimu vadinama ir šią valstybę sukūrusi tauta.

Denkiros valstybės pirmtakė buvo Agonos valstybė su to paties pavadinimo sostine. 1620 m. Agonos valdovas Mumunumfis pakeitė valstybės pavadinimą į Denkirą ir pradėjo ekspansiją Aukso krante. Sostinė buvo perkelta į Abankeseso. Svarbiausi Denkiros priešai tuo metu buvo valstybės į vakarus nuo Pra upės.

1690 m. Denkira vykdė ekspansinius karus su valstybėmis pietuose Adanse ir Tvifu dėl viešpatavimo pajūryje. Šie karai baigėsi masinėmis migracijomis į rytus nuo Pra upės, dėl ko atsirado Akvamu ir Akimo valstybės.

XVII a. pabaigoje Denkira klestėjo, tačiau tuo pat metu šiaurėje aplink Kumasio miestą susiformavo Ašanti sąjunga, kuri iš pradžių buvo pavaldi Denkirai, tačiau įgijo vis didesnę jėgą. 1701 m. Ašanti pajėgos sumušė Denkiros kariuomenę. Denkiros valdos stipriai susitraukė, o pati valstybė tapo Ašanti vasale.
 
Denkiros tradicinių valdovų dinastija nėra nutrūkusi iki šiol.

## Nuorodos
* Ganos tautos
Girininkai (Šilalė)

**Girininkai** – kaimas Šilalės rajono savivaldybėje, 1 km į pietryčius nuo Tūbinių kaimo, kairiajame Jėrubyno krante. Aukščiausias kaimo taškas – 128,6 m – ant Jėrubyno kranto.

## Gyventojai

## Šaltiniai
Zimbabvės doleris

**Zimbabvės doleris** – buvusi Zimbabvės valiuta, šalyje cirkuliavusi nuo 1980 iki 2009 m. balandžio 12 d. 2008 m. tai buvo labiausiai pasaulyje nuvertėjęs piniginis vienetas. Vienas JAV doleris tuomet buvo vertas milijardo Zimbabvės dolerių. Tuo metu dolerio kursas kitų valiutų atžvilgiu keitėsi kiekvieną dieną.

1980 m. Zimbabvės doleris pakeitė iki tol veikusį Rodezijos dolerį. Bėgant laikui politikos ir hiperinfliacijos veikiamas Zimbabvės doleris labai nuvertėjo. Į apyvartą buvo išleisti net 100 trilijonų dolerių banknotai.

Nepaisant bandymų sutramdyti infliaciją ir trijų denominacijų (2006, 2008 ir 2009 m.), 2009 m. balandžio 12 d. Zimbabvės dolerio veikimas kaip oficialios šalies valiutos buvo sustabdytas. Tai buvo šalies centrinio banko leidimo nuo 2009 m. sausio mėnesio atsikaitymams naudoti užsienio valiutą rezultatas.

Šiuo metu tokios valiutos kaip PAR Randas, Botsvanos pula, Svaras sterlingų, Euras ar JAV doleris yra naudojamos visiems atsiskaitymams šalyje. Vyriausybė  teigia, kad bandymai atkurti Zimbabvės dolerį galimi tik ženkliai pagerėjus šalies ekonominėms sąlygoms.

## Šaltiniai
Tulos herbas

**Tulos herbas** - raudoname lauke dvi įžambiojo kryžiaus pavidalu sukryžiuotos sidabrinės špagų geležtės smaigaliais žemyn, įkotėmis aukštyn, ant kurių horizontaliai guli sidabrinis šautuvo vamzdis; viršuje ir apačioje po auksinį kūjį.

Miesto herbas, patvirtintas 1778 m. kovo 6 d. Herbas atspindi miesto ginklų gamybos pramonę, kuri pradėjo formuotis dar XVI a. Vėliau, 1878 m. liepos 5 d., buvo patvirtintas Tulos gubernijos herbas, panaudojęs tuos pačius motyvus.
Ga (tauta)

**Ga** (savivardis – *Gã*) – tauta, gyvenanti Vakarų Afrikoje, Aukso krante (dabartinės Ganos teritorijoje), aplink Akros miestą. Jų sukurta valstybė irgi vadinosi **Ga** (arba *Nkran*). Jų sostinė buvo dabartinė Akra.

Ga kalba ga kalba, kuri priklauso Nigerio – Kongo kalbinei šeimai, Kva kalboms. Tačiau nėra gimininga akanų kalboms.

## Istorija

Ga tautos istorija yra neatsiejamai susijusi su Ga (Akros) valstybe, egzistavusia Aukso kranto pajūryje nuo XV a.

### Nkran valstybė
Spėjama, kad ga galėjo būti senieji Ganos pakrantės gyventojai. Jie įkūrė Akros miestą, kurį vadino *Nkran*, kas reiškė rudosios skruzdėlės. Aplink šį miestą konsolidavosi ga tautos valstybė. Į vakarus nuo jos buvo giminingos efutu tautos valstybėlė.

Nuo XV a. Nkran tapo vienu svarbiausių taškų Aukso krante europiečiams. Įvairios Europos valstybės, pradedant portugalais, čia pastatė daugybę fortų. Ga iš to tik pelnėsi, kadangi galėjo vystyti pelningą prekybą vergais, palmių aliejumi, auksu.

### Istorija nuo XVIII a.
XVIII a. šiaurėje stiprėjant Ašanti valstybei, ga iš pradžių tai nedarė didelio poveikio. Tačiau šalį siaubė Akvamu, vėliau Akimas, kurie įgijo hegemoniją šiame pajūryje. Vėliau, Fante užkariavus kaimyninę Efutu, ga pradėjo karus su jais. Taip jie sudarė sąjungą su Ašančiais. 1811 m. jie iš dalies laimėjo Ga-fante karą. Jų sąjungininkai buvo olandai.

Britanijai ir Olandijai pasirašius sutartį dėl įtakos Aukso krante, šios dvi šalys susikeitė kai kuriomis kolonijomis. Tuo būdu Akros tvirtovės atiteko britams, ir britai čia perkėlė savo administraciją iš Keip Kosto. Ga tuo buvo nepatenkinti. Buvo sukurta ga giminingų tautų konfederacija, kuri egzistavo vienu metu kaip ir Fante konfederacija.

XIX a. pabaigoje Akra ir visos Ga teritorijos atiteko Britanijai ir tapo Aukso kranto kolonijos dalimi.

## Ga kultūra
Ga tradicinė kultūra mažai skiriasi nuo kitų Aukso kranto tautų kultūrų. Kaip ir dauguma kitų Vakarų Afrikos tautų, fante augina žemės ūkio kultūras, tokias kaip jamsas, manijokas, kukurūzai. Taip pat verčiasi žuvininkyste, senovėje prekyba buvo vienas svarbiausių užsiėmimų.

Pasaulyje yra plačiai žinomas ga paprotys, sumišęs su vakarų įtaka, laidoti įvairios formos karstuose, kurie turi priminti velionio charakterį. Karstai gali būti daromi automobilių, pieštukų, gyvūnų, butelių ir įvairių kitų formų.

## Nuorodos
* Ganos tautos
Ašantis

**Ašantis** (*Asanteman*) – istorinė akanų valstybė Vakarų Afrikoje, Aukso krante (dabartinės Ganos teritorijoje). 1570–1640 m. vadinta **Kwaaman**, 1640–1701 m. vadinta **Kumaseman**. Ją sukūrusi tauta, vadinama ašančiais (tvi).

## Istorija
Ašančio valstybės pirmtakės Kwaaman ir Kumaseman koncentravosi aplink Kumasio miestą ir iki 1701 m. buvo Denkiros valstybės vasalės. XVII a. viduryje ašančiai ėmė burtis į laisvą atskirų gentelių konfederaciją, kurios pagrindinis tikslas buvo priešintis Denkiros hegemonijai Aukso kranto regione.

1670 m. ašančių vadu išrinkus Osei Tutu, buvo pradėta dar stipresnė konsolidaciją, kurią sustiprino bendro ašančių identiteto kūrimas, pasirenkant auksinės kėdės (*sika 'dwa*) simbolį. Ši kėdė – svarbiausia ašančių vado regalija, tapo visos tautos simboliu, atspindima ašančių vėliavoje.

1690 m. Denkirai vykdant ekspansinius karus su valstybėmis pietuose, Ašantis šiaurėje labai sustiprėjo. 1701 m. jis susikovė su Denkira, ir mūšį laimėjo, pamažu įgydamas hegemoniją visame žemyniniame Aukso krante.

Per visą XVIII a. Ašantis kariavo su smulkiomis valstybėmis aplinkui. Buvo reorganizuota administracija, valdymas, kariuomenė, kas leido valstybei labai išsiplėsti. Didžiausio išsiplėtimo laikais XIX a. Ašantis kontroliavo 100 000 km² teritoriją ir valstybėje gyveno apie 3 mln. gyventojų.

XIX a. Ašantis nuolat kovojo su pajūrio valstybėmis, kurių stipriausia buvo fante tautos Mankesimas. Čia įsivėlė ir europiečių interesai: Britanija rėmė fante, o olandai – Ašančius. Daugybė permainingų karų baigėsi 1875 m., kuomet Ašantis galutinai pralaimėjo britams ir buvo paverstas Aukso kranto kolonija.

Ašanti tradicinių valdovų dinastija nėra nutrūkusi iki šiol.

## Valdymas
Ašančio valstybės viršūnėje stovėjo valdovas asantehene, kuris vienintelis turėjo teisę šalyje paskirti mirties bausmę. Jis valdė iš sostinės Kumasio drauge su gana sudėtingu aparatu, sudarytu iš skirtingų ministerijų. Svarbiausias valdovo simbolis buvo auksinė kėdė, pasak legendos dovanota Ašančiams dievų. Tačiau asantehene valdydamas turėjo atsižvelgti į daugybes interesų ir apribojimų.

Valstybės provincijas valdė *obiremponai*, vietos valdytojai, kurie turėjo gana nemažą galią.

## Kultūra
Ašanti valstybė garsėjo aukso dirbiniais: papuošalais, svareliais. Ašančiai išvystė labai savitą tekstilės techniką, gamino labai sudėtingo audimo audinius *kente*, taip pat audinius su įvairių reikšmių ornamentais *adinkra*.

## Taip pat skaitykite
* Ašančių mitologija
* Ašančių vėliava
Skandalo užrašai

**Skandalo užrašai** () – 2006 m. JK režisieriaus Ričardo Eiro drama apie vienatvę, ištikimybę ir pavydą, sukurta pagal Zojos Heler romaną „“.

Filmo premjera įvyko 2006 m. gruodžio 25 d. JAV.
 
## Siužetas

Valdingu charakteriu pasižyminti Barbara Kovet dirba vienoje Londono mokykloje. Ji sugeba pažaboti pačius nepaklusniausius mokinius, tačiau iš tiesų po griežtumo kauke slypi vienišas, draugų ir artimųjų neturintis žmogus, vakarais savo mintis išliejantis nesibaigiančiame dienoraštyje. Kol vieną dieną mokykloje ir Barbaros gyvenime atsiranda Šeba. Nuoširdi, šilta dailės mokytoja, turinti gražią šeimą, randa kelią į Barbaros širdį. Įsiliejusi į Šebos gyvenimą, pagyvenusi moteris joje randa ištikimą draugę, kurios visada ieškojo. Tačiau viena netikėtai atskleista intymi paslaptis visam laikui pakeičia jų draugystę.

Šeba užmezga pavojingą ir neleistiną romaną su savo penkiolikmečiu mokiniu Stivenu. Sužinojusi apie tai, jos draugė grasina atskleisti paslaptį vyrui Ričardui ir visai visuomenei. Šaltai manipuliuojanti pasimetusia moterimi, ji tampa tarsi pilkuoju kardinolu, sumaniai besinaudojančiu kito žmogaus pasitikėjimu, baime ir sumaištimi. Tačiau bežaisdama šį žiaurių žaidimą, Barbara pati nepastebi, jog pamažu aiškėja jos niūraus pasaulio užkulisiai. O juose slypi ne viena apgavystė, pakeisianti abiejų moterų gyvenimą…

## Aktoriai
* Džiudi Denč – Barbara Kovet
* Keit Blanšet – Šeba
* Bilas Naij – Šebos vyras Ričardas
* Tomas Džordžsonas (Tom Georgeson) – Tedas
* Endriu Simpsonas (Andrew Simpson) – mokinis Stivenas
* Maiklas Melounis (Michael Maloney) – Sendis
* Džoana Skenlan (Joanna Scanlan) – Sju
ir kt.

## Išnašos

## Nuorodos
* Oficiali filmo svetainė (Anglų kalba) 
* Apdovanojimai ir nominacijos (Anglų kalba)
Ian Somerhalder

**Ian Somerhalder** (; g. 1978 m. gruodžio 8 d.) amerikiečių aktorius, vyrų mados modelis, prodiuseris, labiausiai žinomas iš mados pasaulio ir televizijos serialo „Dingę“, kuriame atliko Būno Karlailo vaidmenį, taip pat iš televizijos serialo „Vampyro Dienoraščiai“ (angl. „The Vampire Diaries“), kuriame atliko Damon Salvatore vaidmenį.

## Filmografija

### Kinas

### Televizija

## Išnašos

## Nuorodos
* IMDb įrašas (anglų k.)
Taller in More Ways

**„Taller in More Ways“** yra ketvirtasis albumas, išleistas Jungtinės Karalystės merginų pop grupės „Sugababes“. Albumą 2005 m. spalio mėnesį išleido įrašų kompanija „Island Records“. Iš albumo išleisti keturi singlai pasiekė JK Top 40. Singlas „Push the Button“ pasiekė JK topo #1 vietą. Be to, tai paskutinis „Sugababes“ albumas, kuriame galima išgirsti Mutya Buena balsą.

Pavadinimas *Taller in More Ways* yra paimtas iš antrojo singlo „Ugly“: „Cause I didn’t know my body would change / I grew taller than them in more ways…“

Kai Buena paliko grupę 2005 rudenį, albumas buvo iš naujo išleistas 2006 su keliomis naujomis dainomis, iš naujo įrašytomis, ir visose šiose dainose galima girdėti naujosios „Sugababes“ narės Amelle Berrabah balsą. Paskutinis singlas iš albumo buvo „Follow Me Home“, kuris pasiekė #32 vietą JK tope.

## Albumo istorija

2005 m. Dallas Austin sukūrė dainą naujam „Sugababes“ albumui „Push the Button“. Daina debiutavo pirmoje vietoje JK, tai buvo ketvirtasis singlas, pasiekęs #1, taip pat pirmasis singlas, kuris Airijoje užėmė #1. Šio singlo kopijų JK buvo parduota daugiau nei 300 000, o paskui buvo nominuotas „BRIT Awards“ apdovanojimui kaip „Geriausias britų singlas“. Taip pat daina pasiekė pirmąją vietą Austrijoje, Naujoje Zelandijoje, ir šis singlas yra geriausiai pasirodęs „Sugababes“ singlas Australijoje, kuris pasiekė #3 ir tapo platininiu, kai buvo parduota 100 000 singlo kopijų. „Push the Button“ taip pat tapo populiariausia grupės daina Jungtinėse Amerikos Valstijose.

2005 m. spalio 16 d. „Taller in More Ways“ tapo pirmuoju grupės albumu, kuris pasiekė JK topų pirmąją vietą. Po sėkmingo pirmojo singlo išleidimo, „Sugababes“ išleido antrą jį singlą „Ugly“. 2005 m. gruodžio 21 d. oficialiai buvo pranešta, kad Buena paliko grupę „Sugababes“. Priežastis, kodėl Mutya paliko grupę, yra grynai asmeniška, tačiau Mutya vis tiek liks gera draugė su Keisha Buchanan ir Heidi Range.

Amelle Berrabah prisijungė prie grupės gruodžio pabaigoje. Prieš prisijungimą prie „Sugababes“, Berrabah buvo įkūrusi grupę „Boo2“ su savo seserimi Samiya.

Trečiasis singlas iš albumo buvo iš naujo perrašyta daina „Red Dress“, kuri buvo išleista 2006 metų pradžioje. Singlas debiutavo ketvirtoje vietoje JK tope. Berrabah perrašė 3 dainas iš albumo, ir kartu su kitomis „Sugababes“ narėmis parašė dainą naujai išleistam „Taller in More Ways“ albumo versijai.

2006 m. „Taller in More Ways“ tapo platininiu, buvo parduota daugiau nei 1 milijonas albumo kopijų visoje Europoje. Paskutinis singlas iš albumo buvo „Follow Me Home“, išleistas tik JK.

## Albumo dainos

### Originali 2005 Versija

### 2006 m. Versija

## Albumo vieta topuose

## Išnašos
Rietavo apskritis

**Rietavo apskritis** – apskritis, buvusi Lietuvos šiaurės vakaruose, į pietus nuo Plungės. Centras – Rietavas.

## Istorija

Apskritis sudaryta 1915 m. rugsėjo 23 d. vokiečių okupacinės valdžios, panaikinta 1915 m. lapkričio 15 d.

Sovietų laikais apskritis vėl sudaryta 1948 m. gruodžio 17 d., iš Plungės apskrities perimant Rietavo valsčių, Telšių apskrities Tverų valsčių ir Tauragės apskrities 3 valsčius. 1950 m. birželio 20 d. pertvarkyta į Rietavo rajoną (24 apylinkės), dalis teritorijos perduota Šilalės (14 apylinkių) ir Varnių rajonams (11 apylinkių).

|-
| 1949-01-01  || 1227 || || 5 valsčiai (50 apylinkių)  ||
|-
| 1950-01-19 || || || 49 apylinkės  ||
|}

## Literatūra
* 
* 

## Šaltiniai
Ylava

**Ylava** (arba ***Yluva, Ilava***) gali reikšti:

* Buvusi Prūsų Ylava, dabar Bagrationovskas Kaliningrado srityje;
* Buvusi Vokiečių Ylava, dabar – miestas Lenkijoje Ylava;
* Ilava (Slovakija) – miestas Slovakijoje.
Bosminos

**Bosmina** (*Bosmina*) – vėžiagyvių (*Crustacea*) klasės gyvūnų gentis, priklausanti šakotaūsių (*Cladocera*) būriui. Bosminų populiacijose patelių yra daugiau nei patinų. Patinai paprastai būna 0,4-0,5 mm dydžio, patelės – 0,4-0,6 mm.

Bosminos randamos visame pasaulyje ežeruose, prūduose, tvenkiniuose. Taip pat yra keletas jūrinių rūšių.

Bosminos minta filtravimo būdu 1-3 mikrometrų dydžio dumbliais ir pirmuonimis. Bosminos turi dvigubą maitinimosi mechanizmą. Jos gali filtruoti vandenį su antromis ir trečiomis kojomis, o su pirma koja sučiupti daleles. Antros ir trečios kojų struktūra primena sietelį.

Bosminos dauginasi partenogenezės būdu. Jos žiemoja kiaušinių pavidale ir pradeda vėl daugintis pagerėjus salygoms. Dauginimasis gali būti inicijuojamas pakilusio temperatūros ar pagausėjusio maisto. Patelės padeda 9-12 kiaušinių.

## Rūšys
* *[[Bosmina affinis]]*
* *[[Bosmina arctica]]*
* *[[Bosmina berolinensis]]*
* *[[Bosmina bohemica]]*
* *[[Bosmina brevirostris]]*
* *[[Bosmina cederstroemi]]*
* *[[Bosmina chilensis]]*
* *[[Bosmina coregoni coregoni]]*
* *[[Bosmina coregoni gibberai]]*
* *[[Bosmina coregoni maritima]]*
* *[[Bosmina coregoni rotunda]]*
* *[[Bosmina cornuta]]*
* *[[Bosmina crassicornis]]*
* *[[Bosmina curvirostris]]*
* *[[Bosmina diaphana]]*
* *[[Bosmina fatalis]] *
* *[[Bosmina freyi]]*
* *[[Bosmina gibbera]] *
* *[[Bosmina globosa]] *
* *[[Bosmina hagmanni]]*
* *[[Bosmina humilis]]*
* *[[Bosmina insignis]]*
* *[[Bosmina lacustris]]*
* *[[Bosmina liederi]]*
* *[[Bosmina lilljeborgi]]*
* *[[Bosmina lilljeborgii]]*
* *[[Bosmina longicornis]]*
* *[[Bosmina longirostris]]*
* *[[Bosmina meridionalis]]*
* *[[Bosmina microps]]*
* *[[Bosmina mixta]]*
* *[[Bosmina mixta longicornis]]*
* *[[Bosmina obtusirostris]]*
* *[[Bosmina procumbens]]*
* *[[Bosmina stuhlmanni]]*
* *[[Bosmina thersites]]*
Romuva (reikšmės)

**Romuva** vadinama:

* lietuvių religinė bendruomenė;
* miestai Karaliaučiaus krašte:
** Bartų Romuva, dabartinis Pravdinskas;
** Sembų Romuva, dabartinis Gurjevskas.
* Romuva, seniausias Lietuvoje (Kaune) veikiantis kino teatras.
* Romuva, Ruomuva, tautinės kultūros ir pilnutinio gyvenimo laikraštis – almanachinio tipo žurnalas, ėjęs 1921–1922 m. Kaune.

Su pavadinimu **Romuva** susiję:

* Karininkų Ramovė – Lietuvos karių klubas;
* Romovė – legendinė prūsų religinė šventovė.
Lazdėnai (reikšmės)

**Lazdėnais** vadinama:

* kaimas Elektrėnų savivaldybėje;
* kaimas Pagėgių savivaldybėje;
* Lazdynų prūsiškas pavadinimas.
Overloaded: The Singles Collection

**„Overloaded“** yra kolekcija geriausių singlų, videoklipų, remiksų, kurie sutalpinti viename albume. Tai Jungtinės Karalystės merginų pop grupė „Sugababes“ albumas, 2006 m. lapkričio mėnesį išleistas įrašų kompanijos „Island Records“. Iš albumo išleistas tik vienas singlas – „Easy“. Albumo pavadinimas yra kilęs iš „Sugababes“ debiutinio singlo „Overload“. „Overloaded“ susideda iš keturių dalių: singlų kolekcija, remiksų kolekcija, „Sugababes“ gyvi pasirodymai ir video kolekcija. Taip pat tai yra antrasis, (pirmasis buvo „One Touch“), „Sugababes“ albumas išleistas Meksikoje. Albume yra dvi naujos dainos „Easy“ ir „Good To Be Gone“. Be to, albume singlai nėra iš naujo įrašyti, todėl galima išgirsti buvusių narių Mutya Buena ir Siobhan Donaghy vokalus.

## Albumo istorija
„Sugababes“ grįžo į įrašų studiją 2006 m. vidurį, kad pradėtų įrašyti grupės penktąjį albumą. Grupė įrašė dvi naujas dainas jų geriausių hitų kolekcijai, pavadinimu „Overloaded“. Pagrindinis singlas iš kompiliacijos buvo daina „Easy“, parašyta kartu su George Astario ir Jason Pebworth grupės „Orson“ iš Kalifornijos nariais. „Easy“ buvo išleistas 2006 m. lapkričio mėnesį ir pasiekė 8 vietą JK tope, 4 vietą Kroatijoje, bei 5 vietą Slovakijoje. Singlų kompiliacija buvo išleista 2006 m. lapkričio 13 d., albumas pasiekė trečiają vietą JK albumų tope. Kompiliacijoje buvo dainų nuo „One Touch“ iki „Taller in More Ways“. Atskiras DVD albumas buvo taip pat išleistas, jame yra 14 grupės videoklipų, karaoke versijos, taip pat gyvi „Sugababes“ pasirodymai, remiksai.

## Albumo dainos
* **Singlų Kolekcija**

* **DVD videoklipai**

* **Overloaded: remiksų kolekcija**

* **Gyvi pasirodymai**

## Albumo vieta topuose

## Išnašos
Znamenskas

**Znamenskas** gali būti:

## Gyvenvietės

Rusijos Federacijos gyvenvietės:
* Znamenskas (Vėluva), kaimas Kaliningrado srityje,
* Znamenskas (Astrachanė), miestas Astrachanės srityje.

## Asmenybės

Znamenskas – vyriška lietuviška pavardė, kilusi nuo žodžio, kurio šaknis *Znam-* yra lenkų kalbos kilmės. Šios pavardės moteriškosios giminės formos yra: Znamenskienė (ištekėjusi moteris) ir Znamenskaitė (mergautinė pavardė).

Pavardę turi šie garsesni žmonės:
* Kazys Znamenskas – muzikas, Kauno Juozo Gruodžio muzikos mokyklos direktorius,
* Juozas Znamenskas – žymus tarpukario Lietuvos futbolininkas ir ledo ritulininkas.
Vėluva

**Vėluva** (, 1945–1946 m. , nuo 1946 m. rugsėjo 7 d. ***Znamenskas***, ) – gyvenvietė Rusijoje, Kaliningrado srities centrinėje dalyje, Gvardeisko rajone, Alnos ir Priegliaus santakoje. Nuo 2008 m. birželio 30 d. Znamensko kaimo gyvenvietės kaimas. Veikia Vėluvos geležinkelio stotis, popieriaus fabrikas „Velau papir“ (*„Велау папир“*), margarino kombinatas „Velau“ (*„Велау“*), malūnas, baldų fabrikas, lentpjūvė.

## Etimologija

Notangos žemės kaimo pavadinimas *Vēlavō* prūsiškos kilmės. 1258 m. minima *Velowe*. Apie pavadinimą pasakojamas padavimas, kad apie 1250 m. kunigaikštis Mindaugas, kovodamas su kryžiuočiais, prie Priegliaus padėjęs prūsams statyti pilį. Atsisveikinęs su įgula jis įbedęs žemėn savo vėliavą ir pasakęs: „Čia vėliava, čia Lietuva“. Taip ir pilis pradėta vadinti Vėliava, o vėliau – Vėluva. Neaišku, ar tai sutapimas, bet rusų suteiktas naujasis pavadinimas *Znamenskas* reiškia tą patį ( – „vėliava“). Lietuvių istorikas Povilas Pakarklis prašė RTFSR Ministrų Tarybos palikti Vėluvos vardą, bet į jį neatsižvelgta.

## Istorija

Miesto pradžia – 1255 m. nadruvių, skalvių ir sūduvių pastatyta gynybinė pilis *Wilow* (*Velowe*). Ordinas ją užėmė ir sunaikino (išdavė pilies vadas Tiška), o jos vietoje pastatė naują, stipresnę. 1336 m. suteiktos Kulmo teisės, 1339 m. pastatyta bažnyčia (likę griuvėsiai), 1382 m. pastatyta pirmoji rotušė. 1339 m. Vėluvoje įkurta antroji Mažosios Lietuvos teritorijoje mokykla. 1460 m. neteko savivaldos, Vokiečių ordino valstybės miestas.

1657 m. mieste sudaryta Vėluvos taika, pagal kurią Prūsijos kunigaikštystė išsikovojo nepriklausomybę nuo Lenkijos karalystės. 1679 m. miestą buvo užėmusi Švedija, 1757–1763 m. per Septynerių metų karą – Rusijos imperija, 1807 m. – Prancūzija, 1945 m. sausio 23 d. – Raudonoji armija.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities centras. 1947–2005 m. Bolšaja Polianos apylinkės miesto tipo gyvenvietė, nuo 2005 m. – kaimo tipo gyvenvietė, Znamensko kaimo gyvenvietės centras.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Železnodorožnas

:: *Apie miestą Karaliaučiaus srityje žr. [[Železnodorožnas (Kaliningradas)]]*.

**Železnodorožnas** () – miestas Maskvos srityje (Rusija), 21 km į rytus nuo Maskvos. 118,9 tūkst. gyventojų (2007).
Cimerbūda

**Cimerbūda** (arba ***Cimerbudė***, , nuo 1945 m. , nuo 1946 m. ***Svetlas***, ) – miestas Rusijoje, Kaliningrado srities vakarinėje dalyje, Sembos pusiasalio pietuose, nuo 1997 m. spalio 9 d. Svetlo miesto apylinkės miestas, nuo 2008 m. Svetlo miesto apygardos centras. Geležinkelio stotis, laivų statykla, žuvų konservų kombinatas.

## Istorija

Sembos žemės kaimo pavadinimas vokiškos kilmės.

Kūrėsi nuo kryžiuočių laikų. Miestas susiformavo iš dviejų, nuo 1305 m. žinomo Peisės ir nuo 1640 m. žinomo Cimerbūdos žvejų kaimų. Peisė priklausė Sembos vyskupui, konfiskavus bažnyčios žemes, dvaras padovanotas Osvaldui fon Taubenhaimui, kuris jį valdė iki 1661 m. Dvaras 1669 m. padovanotas karaliaus Frydricho I auklėtojui Ebenhardui fon Dankelmanui. 1720 m. dvarui priklausė 16 žemės valdų, 12 valstiečių ūkių ir 12 žvejų. Nuo 1901 m. balandžio 1 d. Cimerbūdos, Neplėkių ir Peisės žmonės įsteigė parapiją, kurioje gyveno 1500 žmonių. XX a. pradžioje, iškasus jūrinį kanalą, prie jo, taip pat ir Aistmarių krante pradėti statyti gyvenamieji namai ir poilsiavietės, o vėliau pastatyti prekybinis, žvejybos ir skystų produktų uostai. 1914 m. pastatyta mokykla. 1723–1818 m. Prūsijos karalystės Rytų Prūsijos departamento, 1818–1871 m. Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Žuvininkų apskrities, nuo 1939 m. kovo 27 d. Sembos apskrities kaimas.

1946 m. balandžio 7 d. – rugsėjo 6 d. Zemliando rajono, vėliau Primorsko rajono kaimas, 1947 m. birželio 17 d. – 1997 m. spalio 9 d. Svetlo apylinkės kaimas, nuo 1949 m. rugpjūčio 1 d. darbininkų gyvenvietė, nuo 1955 m. spalio 6 d. rajoninio pavaldumo miestas, nuo 1997 m. Svetlo miesto apygardos centras.

|}

## Gyventojai

## Šaltiniai

## Nuorodos
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Andrius Kulikauskas (1964)

**Andrius Kulikauskas** (g. 1964 m. gruodžio 17 d. Santa Monikoje, Kalifornijoje, JAV) – lietuvių rašytojas, poetas, visuomenės veikėjas, intelektualas, pedagogas ir menininkas.

## Biografija
Gimė Amerikos lietuvių išeivių šeimoje. 1982–1986 m. Čikagos universitete studijavo matematiką ir fiziką. 1986–1993 m. toliau su pertrauka tęsė matematikos studijas Kalifornijos universitete. Per pertrauką 1988–1989 m. atvyko į Lietuvą ir ėmėsi nepriklausomų filosofijos studijų Vilniaus universitete. 1993 m. Kalifornijos universitete įgijo matematikos daktaro laipsnį. 2008–2009 m. Amerikos universitete Bosnijoje ir Hercegovinoje dėstė algebrą.

Filosofijos studijų Lietuvoje metu 1988–1989 m. kartu su Loreta Grikavičiūte buvo įkūręs roko grupę „Naujas kraujas“, Vilniaus universitete platino savo senelio Broniaus Kviklio enciklopedinį leidinį „Mūsų Lietuva“, Laisvės lygos leidinius, bendradarbiavo „Sąjūdžio žiniose“. 1998 metais įsteigė „Minčių sodą“ – nepriklausomą šviesuolius telkiančią „laboratoriją“. Šio projekto tikslas – suburti visuomeniškai aktyvius žmones ir organizuoti visuomenei naudingą veiklą.

Nuo 2004 m. kuria dainas ir rašo eiles, piešia, dalyvauja kūrybiniame Liūtaširdžių judėjime. Lietuvoje yra suorganizavęs savo kūrybos (piešinių, fotografijų) parodas „Užupio galerijoje“.

2016–2018 m. Vilniaus Gedimino technikos universitete dėstė filosofiją, etiką ir žodinę kūrybą. Skaitė 30 mokslinių pranešimų iš savo filosofijos, tris iš jų – Pasaulio filosofijos kongrese, vykusiame Pekine, Kinijoje.

Be lietuvių moka anglų, ispanų, kinų kalbas. Taip pat moka kelias programavimo kalbas: PHP, MySQL, Perl, Python, Visual Basic, Access, XML, HTML.

## Šaltiniai

## Nuorodos
* „Minčių sodo“ oficiali svetainė
Amerikinė liepa

**Amerikinė liepa** (*Tilia americana*) – dedešvinių (*Malvaceae*) šeimos, liepų (*Tilia*) genties medis. Natūraliai paplitęs Šiaurės Amerikoje.

Viršutinė lapų pusė sodriai žalia, plika, apatinė – žalia arba kartais melsvažalio atspalvio, plika, su kertiniais plaukelių kuokšteliais, daugiausia ties gyslų pagrindais. Lapai plačiai ovališki, 8 – 15(20) cm ilgio, stambiai pjūkliškais kraštais; danteliai ilgai nusmailėjusiomis, aštriomis viršūnėlėmis. Žiedai dideli, apie 15 mm skersmens, su kuokeliais ir staminodijais, po 6 – 15 nusvirusiose kekėse. Vaisiai elipsoidiniai arba beveik rutuliški, nebriaunoti arba silpnai briaunoti, storu kevalu. Medžiai iki 40 m auksčio.

Lietuvoje auga Vilniaus botanikos sode, Obelynėje ties Kaunu, Šeduvos, Pakruojo, Baisogalos parkuose.
Andrius Kulikauskas (1951)

**Andrius Kulikauskas** (1951 m. liepos 30 d. Linkuvoje – 2024 m. lapkričio 17 d.) – lietuvių kompozitorius, muzikantas, aranžuotojas.

## Biografija
Dar mažas su tėvais persikraustė į Plungę. Baigęs Plungės muzikos mokyklą, tuomet šešiolikmetis vaikinas išvažiavo į Klaipėdos Stasio Šimkaus konservatoriją, tačiau jos nebaigė. Dirbo Plungės kultūros namų estradiniame ansamblyje, vėliau jam vadovavo.

Nuo 1973 m. populiaraus estradinio ansamblio „Vilniaus aidai“ muzikantas ir vadovas. Su ansambliu 1979–1984 metais dalyvavo festivalyje „Palanga“. Vėliau su Vytautu Kernagiu įkūrė „Dainos teatrą“, 1985–1990 m. jo muzikinis vadovas. Nuo 2001 m. – „Keistuolių teatro“ muzikinis vadovas, dalyvavo spektakliuose, koncertavo su violončelių kvintetu „Quincelli“.

Kūrė muziką filmams ir spektakliams, akompanavo ir aranžavo dainas autorinių dainų atlikėjams, tokiems kaip Aktorių trio, Adios.

2018 m. M.A.M.A. muzikiniuose apdovanojimuose 2017 gavo apdovanojimą už nuopelnus lietuviškai muzikai. Tais pačiais metais gavo Ordino „Už nuopelnus Lietuvai“ medalį.

Palaidotas Antakalnio kapinėse.

## Diskografija
* „Tu paklausyk“, JAM records įrašų studija, 2002 m.
* „Vakaro melancholija“ (2006 m.)
* „Pašėlęs vėjas. Grokite su Andriumi Kulikausku“ (audioknyga, su CD) 2008 m.

## Bibliografija
* Pašėlęs vėjas. Grokite su Andriumi Kulikausku (su CD). Baltos lankos, 2008 m., ISBN 979-0-7062-9500-8

## Šaltiniai

## Nuorodos
* 
* 
* Andriaus Kulikausko dainų tekstai
* Andrius Kulikauskas. Ateina Dievas: You Tube
Mariana Seligmann

**Mariana Seligmann** (gimė 1984 m. spalio 9 d. Buenos Airėse, Argentinoje) – Argentinos teatro ir kino aktorė.

Ji gerai žinomas iš serialų: „Chiquititas“, „Rebelde Way“ ir „Floricienta“. Taip pat ji nusifilmavo ir dviejuose filmuose su savo kolege iš Rebelde Way Victoria Maurette: „Dying God“ ir „Left for Dead“.

## Karjera
Profesionalią karjerą Mariana pradėjo seriale „Chiquititas“. Šiame seriale jos vaidmuo nebuvo pagrindinis, bet įsimintinas.

2003 m. Mariana tapo paauglių TV žvaigžde kaip ir daugelis aktorių vaidinę „Rebelde Way„, kur ji vaidino Laura Arregui – gerai besimokančią, gerą mergaitę, vienos iš pagrindinių herojų draugę.

2004 m. gavo Claros vaidmenį dar viename Cris Morenos projekte „Florisienta“. Šiame projekte vaidino taip pat Camila Bordonaba, Benjamin Rojas, Felipe Colombo, Angeles Balbiani, Diego Garcia, Diego Mesaglio ir kai kurie kiti kolegos iš "Rebelde way"
 
2007 m. ji filmavosi dviejuose siaubo filmuose: filme „Dying God“ ji vaidino Camila (filmas pasirodė 2008 m.), po kurio, filme „Left for Dead“ ji gavo Michelle Black vaidmenį. Abiejuose filmuose, išleistuose anglų k., ji vaidino kartu su Victoria Maurette. „Dying God“ buvo filmuojamas Prancūzijoje, o „Left for Dead“ – JAV ir Argentinoje.

## Filmografija

### Serialai

### Teatras

### Filmai
Branevas

**Branevas** (; ) – miestas Varmijos Mozūrų vaivadijoje (šiaurės rytų Lenkija), 5 km nuo Aistmarių, maždaug pusiaukelėje tarp Karaliaučiaus ir Gdansko. Yra Šv. Kotrynos bažnyčia.

## Istorija
Braunsbergas buvo įkurtas Teutonų ordino 1255 metais prie Pasargės upės kranto. 1461 metais miestas atiteko Lenkijai ir su nedidelėmis pertraukomis jai priklausė iki 1773 metų, kai vėl tapo Rytų Prūsijos dalimi.

1929 m. savo kelionės Indijon metu miestą aplankė Matas Šalčius, kuris stebėjos Šv. Kotrynos katedros ir Kauno bazilikos išoriniu panašumu:

„*… nuostabiai priminė man mūsų mažąją baziliką Kaune: visai toks pat keturkampis, platus, nelabai aukštas bokštas bukoku viršum, tokio pat iš senumo pajuodusios plytos. Skirtumas tik tas, kad Braunsbergo domas turi ties viduriu stogo smailą bokštelį, o mūsiškė bazilika neturi tokio.*“ 

Iki Antrojo pasaulinio karo pab. miestas priklausė R. Prūsijai, buvo Braunsbergo apskrities centras.

## Išnašos

## Nuorodos
* Kraštiečių tinklalapis
* Branevo istorija
Varmės Lidzbarkas

**Varmės Lidzbarkas** (prūs. *Lēcbargs*, , ) – miestas Varmijos Mozūruose (šiaurės rytų Lenkija). 16,4 tūkst. gyventojų (2006 m.).

## Istorija

Iki XX a. miestas priklausė R. Prūsijai, buvo Heilsbergo apskrities centras.